cyanic-selkie/wikianc huggingface dataset:
नेपालको व्यवस्थापिका संसद
प्रतिनिधि सभाको गठन
(१) प्रतिनिधि सभामा देहाय बमोजिमका दुई सय पचहत्तर सदस्य रहनेछन्ः–
(क) नेपाललाई जनसङ्ख्या र भौगोलिक अनुकुलता तथा विशिष्टताका आधारमा एक सय पैंसठ्ठी निर्वाचन क्षेत्र कायम गरी प्रत्येक निर्वाचन क्षेत्रबाट एक जना रहने गरी पहिलो हुने निर्वाचित हुने निर्वाचन प्रणाली बमोजिम निर्वाचित हुने एक सय पैंसठ्ठी सदस्य,
(ख) सम्पूर्ण देशलाई एक निर्वाचन क्षेत्र मानी राजनीतिक दललाई मत दिने समानुपातिक निर्वाचन प्रणाली बमोजिम निर्वाचित हुने एक सय दश सदस्य ।
(२) समानुपातिक निर्वाचन प्रणाली बमोजिम हुने प्रतिनिधि सभाको निर्वाचनका लागि राजनीतिक दलले उम्मेदवारी दिंदा जनसङ्ख्याको आधारमा महिला, दलित, आदिवासी जनजाति, खस आर्य, मधेसी, थारू, मुस्लिम,
पिछडिएको क्षेत्र समेतबाट बन्द सूचीका आधारमा प्रतिनिधित्व गराउने व्यवस्था सङ्घीय कानुन बमोजिम हुनेछ । त्यसरी उम्मेदवारी दिंदा भूगोल र प्रादेशिक सन्तुलनलाई समेत ध्यान दिनु पर्नेछ ।
प्रतिनिधि सभाको सभामुख र उपसभामुख निर्वाचन
प्रतिनिधि सभाको पहिलो बैठक प्रारम्भ भएको मितिले पन्ध्र दिनभित्र प्रतिनिधि सभाका सदस्यहरूले आफूमध्येबाट प्रतिनिधि सभाको सभामुख र उपसभामुखको निर्वाचन गर्नेछन्।
शपथ ग्रहण
सभामुखको शपथ ग्रहण राष्ट्रपतिबाट हुन्छ ।
पद रिक्त
(क) निज प्रतिनिधि सभाको सदस्य नरहेमा,
तर प्रतिनिधि सभा विघटन भएको अवस्थामा आफ्नो पदमा बहाल रहेका प्रतिनिधि सभाका सभामुख र उपसभामुख प्रतिनिधि सभाका लागि हुने अर्को निर्वाचनको उम्मेदवारी दाखिल गर्ने अघिल्लो दिनसम्म आफ्नो पदमा बहाल रहनेछन्।
(ख) निजले लिखित राजीनामा दिएमा,
(ग) निजले पद अनुकूल आचरण नगरेको भन्ने प्रस्ताव प्रतिनिधि सभाको तत्काल कायम रहेको सम्पूर्ण सदस्य संख्याको दुई तिहाइ बहुमतबाट पारित भएमा ।
राष्ट्रिय सभा
माथिल्लो सदनमा सदस्यता पुर्ण रुपले रिक्त नहुने, खास समयमा निश्चित प्रतिशत सदस्यको पदावधि समाप्त भए पनि पुनः निर्वाचित हुने हुनाले यसलाई स्थायी सदनको रुपमा लिने गरिन्छ । नेपालको सन्दर्भमा राष्ट्रिय सभा प्रत्येक दुई वर्षमा एक तिहाई सांसदको अवधि समाप्त हुने र पुनः सोही प्रक्रियाबाट सांसद चुनिने संवैधानिक व्यवस्था छ।
नेपालको संविधानले राष्ट्रिय सभालाई स्थायी प्रकृतिको व्यवस्थापकीय अंगको रुपमा परिकल्पना गरेको छ। प्रदेशहरुको न्यायोचित प्रतिनिधित्व व्यस्थापकीय शक्ति सन्तुलन तथा कार्यकौशलता र प्रभावकारीताको सन्तुलन समेतलाई संवोधन गर्न नेपालको संविधानले राष्ट्रिय सभाको व्यवस्था गरेको छ।
प्रदेश सभाका सदस्य, स्थानीय तहका प्रमुख र उपप्रमुख रहेको निर्वाचक मणडलद्वारा प्रत्येक प्रदेशबाट कम्तीमा तीन जना महिला, एक जना दलित र एक जना अपांगता भएका व्यक्ति वा अल्पसंख्यक सहित आठ जना गरी निर्वाचित छपन्न जना र नेपाल सरकारको सिफारिसमा राष्ट्रपतिबाट मनोनीत कम्तीमा एक जना महिला सहित तीन जना गरी राष्ट्रिय सभामा उनान्साठी सदस्य रहेका छन्।
बैतूल
बैतूल भारतका सहरहरू मध्येको एउटा सहर हो।
बूँदी जिल्ला
बूँदी जिल्ला भारतीय राज्य राजस्थानको एउटा जिल्ला हो, जसको सदर मुकाम बूँदी हो ।
बुढाथोकी
पूर्वज
बुढाथोकीहरूमा पनि खपतरी, खुलाल, सोडारी गरी बाँडिएका छन् । खपतरी बुढाथोकी कौशिक गोत्रीय हुन भने खुलाल धनन्जय, सोडारी कास्यप गोत्रीय हुन् । कर्णाली क्षेत्रमा बुढाथोकीहरूले बुढाक्षेत्री लेख्ने गरेका छन् ।
संख्या
बुढाथोकीहरू कर्णाली प्रदेश हुँदै नेपालका प्रायः सबै जिल्लामा बसोबास गर्दछन् । पू्र्वमा भारतको असाम राज्यसम्म बुढाथोकीहरूका बसोबास भएको पाइन्छ । नेपालमा बढी संख्यामा जुम्ला, हुम्ला,अछाम, दैलेख,सल्यान, दाङ, दोलखा, रामेछाप, ओखलढुंगा, खोटाङ र झापा जिल्लामा बुढाथोकीहरूको बसोबास रहेको पाइन्छ ।
बुढाथोकीले मान्ने विशेष पर्वहरू
बुढाथोकीहरू अन्य खस क्षेत्रीहरू झै मष्ट पुजक हुन् । बुढाथोकीहरूले पनि मूलतः कुलदेवता पूजा वा देवाली गर्ने गर्छन् ।  नेपालमा मानिने सनातन हिन्दु धर्मअनुसारका सबै पर्व मान्ने गरेका छन् ।
बहराइनका विश्व सम्पदा क्षेत्रहरूको सूची
सन् २०१४ सम्ममा बहराइनका २ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
युनेस्कोद्वारा विश्व सम्पदा क्षेत्र घोषित गरिएको बहराइनका सांस्‍कृतिक र प्राकृतिक स्थलहरूको सूची:
फारसी साम्राज्य
फारसी साम्राज्य (ई.पू. ५५९-१९३५) फारस (वर्तमान इरान र यसको प्रभाव क्षेत्र)बाट शासन गर्ने विभिन्न वंशहरूको साम्राज्यलााई सामूहिक रूपमा भनिन्छ। फारसका शासकहरूले आफ्नो साम्राज्य आधुनिक ईरानको बाहिरका धेरै इलाका सम्म विस्तार गरेका थिए।  - इराक, अर्मेनिया, टर्की, अजरबैजान, अफगानिस्तान, तुर्कमेनिस्तान, ताजिकिस्तान, पाकिस्तान, मध्य पूर्व, इजिप्ट आदि। तर यी सबै क्षेत्रहरू सधैं   फारसको नियन्त्रणमा थिएन। फारसमा पनि सातौँ देखि दशौँ शताब्दीमा अरबहरूको प्रभुत्वमा थिए।
द ब्ल्याक आइड पिस
द ब्ल्याक आइड पिस एक बहुचर्चित साङ्गितीकअमेरिकी हिपहप समूह हो ।
बर्ड फ्लू
बर्ड फ्लू एभियन इन्फ्लूएञ्जा भाइरसको छोटकरी रुप हो। एसियाका विभिन्न देशमा भेटिएको यो भाइरसको पूरा नाम हाइली प्याथोजोनिक एभियन इन्फ्लूएञ्जा अर्थात् एचफाइभ एनवान हो। बर्ड फ्लू कुखुरा र पक्षीहरूको अति सङ्क्रामक रोग हो। यो जतिबेला जहाँ पनि फैलन सक्छ।
बर्ड फ्लू कुखुरा, हाँस, टर्की र जङ्गली चराचुरुङ्गीमा लाग्ने सरुवा रोग हो, र कहिलेकाहीँ सुँगुरमा पनि भेटिएको छ। यो रोग मानिसमा पनि सर्न सक्छ। यो रोग सर्वप्रथम सन् १९७८ मा पक्षीमा र सन् १९९७ मा मानिसमा देखिएको हो। बर्ड फ्लूको सङ्क्रमण भेटिएको विश्वको पछिल्लो ६६ औँ मुलुक हो नेपाल। थाइल्याण्ड, बङ्गलादेश र इण्डोनेशियामा यसले विकराल अवस्था निम्त्याएको छ। खोकीको सङ्क्रमण जस्तै हो बर्ड फ्लू, जसले कुखुरा तथा पक्षीहरूमा विभिन्न समस्या निम्त्याउँछ। बर्ड फ्लूको भाइरस कुखुराको मासु, प्वाँख, सिंगान, र्याल, सूली, दाना, अण्डा, अण्डा राख्ने क्रेट, दाना राखेको बोरा आदिको सम्पर्कबाट सर्दछ।
वापानीको माध्यमबाट यो भाइरस अत्यन्त द्रूत गतिमा फैलन र धेरैको ज्यान लिनसक्ने भएकाले बर्ड फ्लूलाई प्राणघातक रोग पनि भनिन्छ। कुखुराको मासु ७० डिग्री भन्दा माथिको तापक्रममा राम्ररी पकाएर खाएमा रोग लाग्दैन।
बच्ने उपाय
- तपाईँ बस्ने वरपर कुनै पनि पंक्षी मरेको देख्नेवित्तीकै सचेत हुनुहोस्, आफैं जान्ने भएर टिपेर फ्याल्नेतिर नलाग्नुस् ।
- आफ्ना बालबालिकालाई त्यस्ता पंक्षीहरूको छेउछाउमा जान नदिनोस् ।
- कुखुरा तथा पंक्षीको मासु मज्जाले धोएपछि राम्ररी पकाएर मात्रै खाने गर्नुहोस ।
- तपाईको टोल छिमेकमा कुखुरा तथा पंक्षीहरु मरेको देख्नु भएको छ भने तुरुन्तै सरकारी अधिकारी तथा सम्बन्धित स्थानीय निकायहरूमा खबर गरी जानुहोस ।
- यसरी तपाईको टोल छिमेकमा कुखुरा तथा पंक्षीहरु मरेको थाहा पाउनु भयो या शंका लाग्यो भने माक्स लगाएर हिड्नुहोस ।
बर्डफ्लू मानिसमा सरेमा महामारीको रुप लिन सक्छ, अहिलेसम्म मानवमा बर्डफ्लू (avian influenza virus H५N१) सरि सकेपछि उपचार गर्ने विधि नेपाल भित्रिइसकेको छैन स्वास्थ्यभन्दा ठूलो कुरा केही छैन ।
रोगको लक्षण
कुखुरामा बर्ड फ्लूको सङ्क्रमण थाहा पाउने पहिलो विधि हो― र्‍यापिड टेस्ट। यो टेस्टको सुविधा देशका पाँच विकास क्षेत्रमा अवस्थित क्षेत्रीय प्रयोगशालामा छ। यसबाट ए समूहको भाइरस हो कि होइन पत्ता लगाएपछि अर्को टेस्टका लागि केन्द्रीय प्रयोगशालामा पठाइन्छ, जहाँबाट एचफाइभ एनवान हो, होइन पत्ता लाग्छ।
कृषिमा निर्भर नेपालको अर्थतन्त्रमा कुखुरापालनको असाध्यै मह१४०व छ। बर्ड फ्लू फैलँदा झ्ण्डै ३५ अर्ब रुपैयाँको लगानी र करिब ६५ हजार व्यक्तिलाई रोजगारी दिइरहेको कुखुरापालन व्यवसाय जोखिममा पर्न सक्छ। त्यसैले सरकारले स्थानीयबासीहरूको सहयोगमा बर्ड फ्लूको सङ्क्रमणसँग लड्ने रणनीति अवलम्बन गर्नुपर्ने हुन्छ, ताकि सर्प पनि मरोस् र लठ्ठी पनि नभाँचियोस्।
सावधानी
- तपाईँ बस्ने वरपर कुनै पनि पंक्षी मरेको देख्नेवित्तीकै सचेत हुनुहोस्, आफैं जान्ने भएर टिपेर फ्याल्नेतिर नलाग्नुस् ।
- आफ्ना बालबालिकालाई त्यस्ता पंक्षीहरूको छेउछाउमा जान नदिनोस् ।
- कुखुरा तथा पंक्षीको मासु मज्जाले धोएपछि राम्ररी पकाएर मात्रै खाने गर्नुहोस ।
- तपाईको टोल छिमेकमा कुखुरा तथा पंक्षीहरु मरेको देख्नु भएको छ भने तुरुन्तै सरकारी अधिकारी तथा सम्बन्धित स्थानीय निकायहरूमा खबर गरी जानुहोस ।
बर्डफ्लू मानिसमा सरेमा महामारीको रुप लिन सक्छ, अहिलेसम्म मानवमा बर्डफ्लू (avian influenza virus H५N१) सरि सकेपछि उपचार गर्ने विधि नेपाल भित्रिइसकेको छैन स्वास्थ्यभन्दा ठूलो कुरा केही छैन । (सार्वजनिक भलाइका लागि www.hellokhabar.com)
उपचार
बर्डफलु पक्षीहरूमा लाग्ने अति संक्रामक, घातक सरुवा रोग हो । त्यसैले यसलाई हाइली प्याथोजेनी एभियन इन्Çलुएन्जा ९ज्एब्क्ष्० पनि भनिन्छ । सामान्यतया यो भाइरस मानिसमा विरलै देखा पर्दछ । तर रोग लागेका कुखुरा, हाँस वा अन्य पंक्षीसँग असावधानीपूरवक र प्रत्यक्षरूपमा सर्म्पर् jm आउने जस्तै- काट्ने, भुत्ल्याउने र बोक्ने मानिस तथा कुखुरासँग खेल्ने बच्चामा समेत र्सन सक्ने सम्भावना धेरै हुन्छ । र्
बर्डफलु रोग एभियन इन्फलुएन्जाको कारणबाट लाग्छ । हाल देखा परेको भाइरसलाई एच५एन१ ९ज्छल्ज्ञ० को नामले पुकारिन्छ । ज्छल्ज्ञ भाइरस पंक्षीहरूमा एकदम चाँडो र्सन सक्छ । यो रोग संक्रमण भएको ४८ घण्टाभित्र कुखुरा-फार्मको ९० देखि १०० प्रतिशतसम्म कुखुरा मर्न सक्छन् । भाइरसको असर सबैभन्दा बढी कुखुरामा देखिन्छ ।
हाँस र ज·ली चराहरूमा यस किसिमको भाइरस हुने भए तापनि ती बिरामी नपर्न सक्छन् । खासगरी ज·ली चराहरूमा यी भाइरसविरुद्ध प्रतिरोधात्मक क्षमता हुने भएकाले रोगले असर गर्दैन तर तिनले अरु पक्षीमा भाइरस र्सार्न सक्छन् ।
एभियन इन्फलुएन्जा भाइरस कसरी र्सछ -
     संक्रमित पंक्षीका सम्पूर्णा रस ९क्भअचभतष्यल० र उर्त्र्सजन गरेका वस्तुमा भाइरस रहन्छ ।
     रोगी पक्षीले खोक्दा नजिक रहने पक्षीमा भाइरस र्सन सक्छ । तर एक ठाउँबाट अन्यत्र हावाको माध्यमबाट भने भाइरस र्सर्दैन ।
     रोगी पक्षीको सुलीमा अत्यधिक रूपमा भाइरस रहन्छ । सुली टाँसिएका सम्पर्ूण्ा वस्तु जस्तै- अण्डा, अण्डाको क्रेट, दानाका बोरा, फार्ममा जाने व्यक्तिको जुत्ता, हात र सुली टाँसिएको सवारीसाधनको पाङ्ग्रा आदिको माध्यमबाट एक ठाउँबाट अर्को ठाउँमा रोग र्सन सक्छ ।
     प्रदूषित पानीमा ४ देखि ३० दिनसम्म पनि यो भाइरस जीवित रहने भएकाले एक ठाउँबाट बगेर दूषित पानी अर्को ठाउँमा जाँदा रोग र्सन सक्छ ।
     बसाइँ सरेर आउने चराचुरु·ीहरू विभिन्न देश घुम्दै आउने हुन्छन् । यदि यी चराचुरु·ीहरू रोग भएको मुलुकबाट आएका छन् भने तिनले आफूसँग भाइरस बोकेर ल्याउन सक्छन् । यस्ता ज·ली चरा र हाँस स्वयम् बिरामी नभए पनि यदि उनीहरूमा भाइरस छ भने घरपालुवा कुखुरासँग सर्म्पर्क हुँदा तिनले पनि भाइरस र्सार्न सक्छन् ।
jmुखुरामा बर्डफलु लागेको थाहा पाउने उपाय
रानीखेत तथा अन्य केही रोगका लक्षणहरू बर्डÇलुसँग एकदम मिल्दाजुल्दा हुन्छन् । तर्सथ प्रयोगशालामा परीक्षण नगरी लक्षणको आधारमा रोगको निक्र्योल गर्न सकिँदैन । तर्सथ रोगको यकिन नभए पनि रोगबाट हुन सक्ने ठूलो क्षतिबाट बच्न निम्न लक्षण देखिने बित्तिकै नजिकको पशु सेवा केन्द्र वा जिल्ला पशु सेवा कार्यालयमा खबर गर्नु उचित हुन्छ ।
     अकस्मात् र अस्वाभाविक रूपमा एकैचोटि धेरै पक्षीहरू मर्न थालेमा  ।
     पक्षीले स्वाँ-स्वाँ गर्ने, खोक्ने र सिँगान, र्‍याल आदि बगाउने गरेमा ।
     टाउको सुन्निएमा, सिउर-लोती नीलो र·को भएमा ।
     फुल पार्न बन्द भएमा वा कमजोर बोक्रा भएको फुल पार्ने गरेमा ।
     दाना नखाने, तिर्खाउने र छर्ेर्ने गरेमा । र्
बर्डफलुसम्बन्धमा बेलैमा र्सतर्कता अपनाउन सके यसबाट हुने ठूलो नोक्सानीबाट बच्न सकिन्छ । साथै मानवस्वास्थ्यमा पर्न सक्ने क्षतिबाट पनि जोगिन सकिन्छ । त्यसका लागि व्यक्ति स्वयंको तत्परताको बढी महत्त्व हुन्छ ।
सीकर
सीकर भारतका सहरहरू मध्येको एउटा सहर हो।
जेसी सेन्ट जेम्स
जेसी सेन्ट जेम्स (जन्म: ३० नोभेम्बर १९५३) एक अमेरिकन अश्लील चलचित्र अभिनेत्री हुन ।
चित्तौडगढ जिल्ला
चित्तौडगढ जिल्ला भारतीय राज्य राजस्थानको एउटा जिल्ला हो, जसको सदर मुकाम चित्तौडगढ हो।
गोर्स्याङ
गोर्स्याङ नुवाकोट जिल्लामा पर्ने एक गाउँ विकास समिति हो।
ललिता निवास
बालुवाटारस्थित ललिता निवास  श्री ३ भीमशमशेरका छोरा हिरण्यशमशेर, हिरण्यका छोरा सुवर्णशमशेरको दरबार हो। नेपाली कांग्रेसका नेता समेत रहेका सुवर्णशमशेरको ललिता निवास जति विशाल छ त्यति नै भव्य पनि। २०१६ सालमा विश्वेश्वरप्रसाद कोइरालाको नेतृत्वमा बनेको सरकारमा सुवर्णशमशेर उपप्रधानमन्त्री थिए।
राजा महेन्द्रले २०१७ पुस १ गते बीपीसहित थुप्रै नेताहरूलाई सुन्दरीजलमा नयाँ जेल बनाएर थुनियो। उपप्रधानमन्त्री सुवर्णशमशेर भने अघिल्लो दिन कलकत्ता गएकाले जोगिएका थिए। महेन्द्रले उनलाई आफ्नो कदममा साथ दिन भन्दा प्रजातन्त्र विरुद्धका काममा सहयोग गर्न असमर्थता देखाएपछि उसो भए देश बाहिर जान सङ्केत गरेका थिए र !
२०२१ मङ्सिरमा गृह मन्त्रालयका तर्फबाट राजपत्रमा प्रकाशित सूचना अनुसार अधिग्रण गरिएका राणाकालीन ६ वटा दरबार क्षेत्रका एक हजार दुई सय ९८ रोपनी पाँच आना एक पैसामा चर्चेको क्षेत्रफल उल्लेख छ। त्यसमध्ये ललितानिवासको दुई सय ९९ रोपनी नौ आना तीन पैसा जग्गामा सुवर्णशमशेर र कञ्चनशमशेर (सुवर्णका छोरा) १४ रोपनी ११ आना जग्गामात्र जफत भएको राजपत्रमा उल्लेख छ।
राष्ट्रियकरण
१ पुस काण्डपछि सुवर्णशमशेर नेपाली कांग्रेसको कार्यवाहक सभापति भए। उनकै नेतृत्वमा पञ्चायती सत्ता विरुद्ध सशस्त्र सङ्घर्ष शुरू भयो। त्यही क्रममा सुवर्णको ललिता निवासमा सरकार लाग्यो र नेपाल राष्ट्र बैङ्क बस्यो।
ललितानिवास क्याम्पभित्रको दुई सय ८४ रोपनी १४ आना तीन पैसा जग्गा २०२१ मङ्सिर १५ गते अधिग्रहण भएको थियो। सरकारले जफत गरेबाहेकको जग्गा अधिग्रहण गर्दा प्रचलित कानुन अनुसार मुआब्जा दिइएको तथ्य ललिता निवासका तत्कालीन हकदार सुवर्णशमशेरका छोरा शाही नेपाली सेनामा कार्यरत मेजर कर्णेल कनकशमशेर राणाले सरकारबाटै खरिद गरेको प्रमाणले पुष्टि हुन्छ। ‘अधिग्रहणपछि मेजर कर्णेल कनकशमशेरले आठ रोपनी जग्गामा बसोबास गर्न महाराजाधिराजमा निवेदन दिएकोमा राजाबाट हुकुमप्रमांगी भएको र सोबमोजिम २०२२ साउन १० गते आठ रोपनी जग्गा दिने निर्णय भएको हो,’ तत्कालीन मेजिस्ट्रेट अफिसको अभिलेखमा लेखिएको छ, ‘सोहीबमोजिम कनकशमशेरले २०३५ असोज ११ र पुस ९ गते मालपोत कार्यालय काठमाडौँमा निवेदन दिएका हुन्।’
उक्त निवेदन अनुसार मालपोत कार्यालयले २०३६ कात्तिक २३ गते आठ रोपनी जग्गा सरकारले अधिग्रहण गरेको मूल्यअनुसार ४५ हजार आठ सय ८२ रूपैयाँ ६९ पैसामा खरिद गरेका थिए। उक्त जग्गा २०२१ सालमा अधिग्रहण भएमध्येकै रहेको सरकारी अभिलेखमा उल्लेख छ।
२०३० असारमा सिंहदरबारमा आगलागि भएपछि राविप जस्ता उच्चस्तरीय निकायको बैठक बस्ने कक्ष नभएकोले नवौँ बैठक ललिता निवासमा भयो ।
इटाली
इटाली  आधिकारिक रूपमा इटाली गणतन्त्र, युरोपमा अवस्थित एक देश हो। यो देश प्रायद्वीपद्वारा विभाजित छ भने यसलाई युरोपको सबैभन्दा लामो हिमश्रृङ्खलाहरू आल्प्स र धेरै टापुहरूद्वारा घेरिएको छ। इटाली दक्षिण मध्य यूरोपमा अवस्थित भएता पनि यसलाई पश्चिमी यूरोपको एक भाग मानिन्छ। यसको राजधानी तथा सबैभन्दा ठूलो सहर रोम हो। देशको एकात्मक संसदीय गणतन्त्रले हो। यसले ३,०१,३४० वर्ग किलोमिटर वा ११६,३५० वर्ग माइल क्षेत्रफल ओगटेको छ। फ्रान्स, स्विट्जरल्यान्ड, अस्ट्रिया, स्लोभेनिया र भ्याटिकन र सान मारिनोको केही भूभागसँग सीमा साझेदारी गरेको छ। करीव ६ करोड जनसङ्ख्याको साथ, इटाली युरोपेली सङ्घको तेस्रो सर्वाधिक धेरै जनसङ्ख्या भएको देश हो।
प्रमुख भौगोलिक स्थान दक्षिणी युरोप र भूमध्यसागरमा भएका कारण इटाली ऐतिहासिक रूपमा असङ्ख्य मानिस र संस्कृतिहरूको गृह बनेको छ। ल्याटिन भनेर चिनिने इटालेेली जनजातिले ईसापूर्व ८औँ शताब्दीमा रोमन राज्यको स्थापना गरेका थिए, जुन अन्ततः व्यवस्थापिका र जनताको सरकारको साथ गणतन्त्र राज्यको रूपमा स्थापना भएको थियो।
रोमन गणतन्त्रले सुरुमा इटालेली प्रायद्वीपमा आफ्ना छिमेकीको क्षेत्रहरूलाई कब्जा गर्दै अन्ततः युरोप, उत्तर अफ्रिका र एसियाको केही भाग विस्तार गरेको थियो।ईसापूर्व प्रथम शताब्दीसम्ममा, भूमध्यसागरको काखमा रोमन साम्राज्य प्रभुत्वको रूपमा देखा परेको थियो र एक अग्रणी सांस्कृतिक, राजनैतिक तथा धार्मिक केन्द्र बन्न पुगेको थियो जसले पाक्स रोमानाको स्थापना गरेको थियो। २०० वर्षको अवधिका इटालीमा कानुन, प्रविधि, अर्थव्यवस्था, कला तथा साहित्यको विकास भएको थियो। इटाली रोमानीहरूको साम्राज्य र साम्राज्यको प्रमुख केन्द्र रहेको छ, जसको बपौती संस्कृति, सरकार, इसाई र ल्याटिन लिपिको विश्वव्यापी वितरणमा पनि देख्न सकिन्छ।
प्रराम्भिक मध्य युगको अवधिमा इटालीले पश्चिमी रोमन साम्राज्य र असभ्य मानिसहरूको आक्रमण सहनु परेको थियो, तर ११औँ शताब्दी पछि, असङ्ख्य प्रतिद्वन्द्वी र समुद्री गणतन्त्र राज्यहरूका साथसाथै उत्तरी र मध्य क्षेत्रहरूमा वाणिज्य, बैङ्किक र आधुनिक पुँजीवादको माध्यमबाट इटाली ठूलो समृद्धिमा पुगेको थियो। प्रायः स्वतन्त्र राज्यहरूले एसिया र निकटका क्षेत्रहरूसँग युरोपको मुख्य व्यापारिक केन्द्रको रूपमा काम गरेमा थिए। युरोपभरि जडा गाडेर बसेका ठूला सामन्ती राजतन्त्रहरूको भन्दा यी देशहरूले लोकतन्त्रको अनुभव गरेका थिए। तथापि, मध्य इटालीको एक भाग इश्वरतान्त्रिक राज्यहरूको नियन्त्रणमा रहेको थियो, जबकि दक्षिणी इटाली १९औँ शताब्दीसम्म धेरै हदसम्म सामन्ती नै रहेको थियो। १९औँ शताब्दीमा इटालीमा पुनर्जागरण सुरु भएको थियो र मानवतावाद, विज्ञान, अन्वेषण र कलामा एक नया मोड ल्याउनका लागि यो युरोपको बाँकी देशहरूमा पनि फैलिएको थियो। पुनर्जागरण पश्चात्, इटालीले संस्कृति, विज्ञान, कलाकार र विभिन्न उत्पादनशील क्षेत्रहरूको विकासमा जोड दिएको थियो। मध्य युगको अवधिमा, इटालेली अन्वेषकहरूले सुदूर पूर्व र नयाँ विश्वको लागि मार्गहरू पत्ता लगाएका थिए जसले युरोपमा एक नयाँ अन्वेषण युगको सुरु गर्न सहयोग पुर्‍याएको थियो। इटालीका वाणिज्यिक र राजनैतिक शक्तिहरूले भूमध्यसागरमा व्यापार मार्गहरू खोल्दै गएको इतिहासमा पाइन्छ। १५औँ शताब्दीका इटालेली युद्धले इटाली विभिन्न सहर तथा क्षेत्रहरूमा खण्डित भएको थियो र सोही युद्धको फाइदा उठाउँदै युरोपका अन्य देशहरूले इटालीका थुप्रै राज्यहरूको कब्जा गर्दै आफ्नो देशमा गाभेका थिए।
१९औँ शताब्दीको मध्यसम्ममा, बढ्दो इटालेली राष्ट्रवाद र विदेशी नियन्त्रणबाट स्वतन्त्रताको आह्वानले क्रान्तिकारी राजनैतिक उथलपुथलको समयलाई बुझाउँछ। शताब्दीयौँको विदेशी प्रभुत्व र राजनैतिक विभाजन पछि, इटाली लगभग सन् १९६१ मा पूर्ण रूपमा एकजुट भएको थियो जसले इटालीको राज्यलाई एक महान शक्तिको रूपमा स्थापित गरेको थियो। १९औँ शताब्दीको अन्तदेखि २०औँ शताब्दीको सुरुवात सम्ममा इटालीले औद्योगिक राष्ट्रको रूपमा विकसित भएको थियो र यसले औपनिवेशिक साम्राज्यको अधिग्रहण गरेको थियो। पहिलो विश्वयुद्धका चार मुख्य सहयोगी शक्तिहरूमध्ये एक भए पनि इटालीले आर्थिक सङ्कट र सामाजिक अस्थिरताको घडीमा प्रवेश गरेको थियो र यसले सन् १९२२ मा इतालिया सामन्ती तानाशाहीको उदय गराएको थियो। दोस्रो विश्वयुद्धमा अक्ष पक्षको एक प्रमुख अङ्गको रूपमा रहेको इटाली विश्वयुद्धमा पराजित भएको थियो जसले इटालीमा आर्थिक विनाश र इटालेली गृहयुद्धको सुरुवात गरेको थियो। इटालीको स्वतन्त्रता पछि देशले उनीहरूको राजतन्त्रको अन्त्य गरेको थियो। प्रजातान्त्रिक गणतन्त्र स्थापना गरेको देशले लामो समयसम्म आर्थिक उथलपुथलको सामना गरेको थियो र अन्तत: यो विश्वको उच्च विकसित देश बन्न पुगेको थियो।
हाल, इटाली विश्वको सबैभन्दा सांस्कृतिक र आर्थिक रूपले सम्पन्न देशहरू मध्ये एक मानिन्छ। कुल ग्रहस्थ उत्पादनका आधारमा यो युरोपमा तेस्रो तथा विश्वको आठौँ ठूलो अर्थव्यवस्था भएको मुलुक हो। यसले विश्वको राष्ट्रिय धनमा यसले विश्वको छैटौँ सर्वाधिक घन आरक्षण गरेको छ भने यसको केन्द्रित बैङ्कले विश्वको तेस्रो सर्वाधिक धेरै सुनको आरक्षण गरिरहेको छ। यो औसत आयु, जीवनको गुणस्तर, स्वास्थ्य सेवा, र शिक्षाको गुणस्तरमा अत्यन्तै उच्च स्थानमा रहेको छ।
देशले क्षेत्रीय र विश्वव्यापी आर्थिक, सैनिक, सांस्कृतिक र कूटनीतिक मामिलामा महत्त्वपूर्ण भूमिका खेल्दछ। यो दुबै क्षेत्रीय र एक महान शक्ति हो भने यो विश्वको आठौँ सबैभन्दा शक्तिशाली सैन्य स्थानमा यथावत छ। इटाली युरोपेली सङ्घको संस्थापक तथा अग्रणी सदस्य र संयुक्त राष्ट्र सङ्घ, उत्तर आन्घ्र सन्धि सङ्गठन, आर्थिक सहयोग तथा विकास सङ्गठन, विश्व स्वास्थ्य सङ्गठन, भूमध्य सागर सङ्घ तथा थुप्रै अन्तर्राष्ट्रिय संस्थाहरूको सदस्य हो। देश लामो समयदेखि कला, सङ्गीत, साहित्य, दर्शन, विज्ञान र प्रविधि, र फेसनको एक विश्व केन्द्र रहँदै आएको छ र यसले चलचित्र, व्यञ्जन, खेलकुद, न्यायशास्त्र, बैङ्किक र व्यवसायलगायत विभिन्न क्षेत्रमा धेरै नै प्रभाव पारेको छ र योगदान पुर्‍याएको छ। यसका ५५ वटा स्थल, धरोहर तथा सांस्कृतिक सम्पत्तिहरू विश्व सम्पदा क्षेत्रमा सूचीकृत छन्। यो विश्वको पाँचौँ सर्ववाधिक भ्रमण गरिएको देश हो।
डेभ ह्वाटमोर
डेभ ह्वाटमोरको (जन्म १६ मार्च १९५४) श्रीलङ्कामा भएको थियो । उनी भूतपूर्व अष्ट्रेलियन क्रिकेट खेलाडी तथा हाल कोचको रूपमा रहेका छन् । ह्वाटमोरले अष्ट्रेलियाबाट ७ वटा टेष्ट म्याचहरु खेलेका छन् (१९७९) भने वन डे इन्टरनेशनल (१९८०) मा खेलेका छन् । उनले ६,००० भन्दा पनि बढी रन बनाउन सफल खेलाडी हुन् । सन् १९९० देखि श्रीलङ्का, बङ्गलादेश, पाकिस्तान जिम्बाबे तथा इन्डियन प्रिमियर लिग (आइपीएल)को टोली कोलकाता नाइट राइडर्सलाई समेत प्रशिक्षण दिइसकेका छन् भने हाल नेपालमा राष्ट्रिय क्रिकेट टिममा प्रशिक्षकको रूपमा रहेका छन् । <ref name=" ब्याट एण्ड बल फाउन्डेसनको प्रायोजनमा नेपाल आएका डेभको प्रशिक्षणमा केन्या विरुद्धको तयारीमा रहेका खेलाडीलाई प्रशिक्षण दिइरहेका छन् ।
लक्ष्मीनिया, सिराहा
लक्ष्मीनिया, सिराहा नेपालको पूर्वाञ्चल विकाश क्षेत्र, सगरमाथा अञ्चलको सिराहा जिल्लामा अवस्थित गाँउ विकास समिति हो।
तनु वेड्स मनु रिटर्न्स
तनु वेड्स मनु रिटर्न्स एक भारतीय चलचित्र हो, जसको निर्देशन आनन्द एल.रायले गरेका हुन् । यस चलचित्रमा आर.माधवन तथा कङ्गना राणावत मुख्य भूमिका रहेका छन् ।
टिकटक
टिकटक, (उच्चारण-दोउयिन) एक प्रख्यात चिनियाँ भिडियो साझेदारी गर्ने सामाजिक सञ्जाल सेवा हो जुन जुजि थाओदोङ (बाइटडान्स : अनुवादित शीर्षक) नामक चिनियाँ प्रविधि कम्पनीको स्वामित्वमा रहेको छ। चीनको राजधानी बेइजिङमा मुख्यालय रहेको यसको सेवाको स्थापना सन् २०१२ मा झाङ यिमिङले गरेका थिए। यो प्रतिधि लिप-सिन्क (ओठ समक्रमण), सुखान्त तथा मनोरञ्जक तथा प्रतिभा सङ्ग्रहित भिडियोहरू सृजना गर्न प्रयोग गरिन्छ। यसको आधिकारिक अनुप्रयोग सन् २०१७ मा आइओएस र एन्ड्रोइडको लागि चीन बाहिरका बजारहरूको लागि सुरु गरिएको थियो। बाइटडान्सले यसअघि सेप्टेम्बर २०१६ मा चिनियाँ बजारका लागि दोउयिन (चिनियाँ: 抖 音) सुरु गरेको थियो। टिकटक र दोउयिन समान छन्, तर चिनियाँ इन्टरनेट नियन्त्रण विधि प्रतिबन्धहरूलाई पालना गर्न छुट्टा छुट्टै सेवकहरूमा सञ्चालित छन्। अनुप्रयोगले ३ देखि १५ सेकेन्ड सम्मको ओठ समक्रमण समावेशको श्रव्य दृश्य सार्वजनिक गर्न अनुमति दिन्छ भने यसले छोटो दोहोरिँदो भिडियोको लम्बाईलाई ३ देखि ६० सेकेन्ड सम्ममा सीमित गरेको छ। यो एसिया, संयुक्त राज्य अमेरिका र विश्वका अन्य भू-भागहरूमा लोकप्रिय छ। टिकटक चीनमा उपलब्ध छैन, र यसको सेवक अनुप्रयोगहरू उपलब्ध भएका देशहरूमा आधारित छन्।
अक्टोबर २०१८ मा टिकटक संयुक्त राज्य अमेरिकामा सर्वाधिक डाउनलोड गरिएको अनुप्रयोग बन्न सफल भएको थियो उक्त सफलता प्राप्त गर्ने यो पहिलो चिनियाँ अनुप्रयोग हो। सन् २०१८ मा, यो विभिन्न देशका १८० भन्दा बढी बजारहरूमा र ​​८५ भाषाहरूमा उपलब्ध बनेको थियो। फेब्रुअरी २०१९ मा, दोउयिन सहित टिकटकले, चीनमा एन्ड्रोइड स्थापनाहरू बाहेक, विश्वव्यापी रूपमा एक अरब डाउनलोड पार गरेको थियो। सन् २०१९ मा, टिकटकले सन् २०१० देखि २०१९ सम्मको दशकको ७औं सर्वाधिक डाउनलोड गरिएको मोबाइल अनुप्रयोग बनेको घोषणा गरेको थियो। जुन २०२० देखि, केभिन मायर टिकटकका प्रमुख कार्यकारी र सञ्चालन अधिकृत हुन्।
विकासक्रम
दोउयिनलाई सेप्टेम्बर २०१६ मा चीनमा बाइटड्यान्सद्वारा सुरू गरिएको थियो। दोउयिनलाई २०० दिन लगाई विकसित गरिएको थियो, र यसको सञ्चालन एक वर्षमा १० करोड प्रयोगकर्ताहरू यसमा दर्ता भएका थिए। त्यस समयमा यसमा हरेक दिन १ अरब भन्दा बढी श्रव्य दृश्यहरूको अवलोकन गरिएको थियो। टिकटकलाई सेप्टेम्बर २०१७ मा अन्तर्राष्ट्रिय बजारमा प्रक्षेपण गरिएको थियो। २३ जनवरी २०१८ मा, टिकटक थाइल्याण्ड र अन्य देशहरूमा अनुप्रयोग भण्डारहरूमा नि: शुल्क मोबाइल अनुप्रयोग डाउनलोडहरूको बीचमा शीर्ष स्थानमा उक्लन सफल भएको थियो।
मोबाइल अनुसन्धान केन्द्रले चीनमा एन्ड्रोइड प्रयोगकर्ताहरूलाई समावेश नगर्ने तथ्याङ्ककालाई जारी गर्दै अमेरिकामा टिकटकलाई लगभग ८ करोड र विश्वव्यापी रूपमा ८० करोड पटक डाउनलोड गरिएको बताएको थियो जसमा जिमी फलन र टोनी हक सहितका प्रख्यात व्यक्तित्वहरू नोभेम्बर २०१८ मा अनुप्रयोगमा सामेल भएका थिए।
३ सेप्टेम्बर २०१९ मा, टिकटक र एनएफएलले बहु वर्ष साझेदारीको घोषणा गरेका थिए। साझेदारीमा आधिकारिक एनएफएल खाताको सुरूवात समावेश छ जसले विश्वव्यापी अनुयायीहरूका लागि एनएफएलका सामग्रीहरूको प्रस्तुत गर्दछ।
दोउयिन
टिकटकबाट छुट्टै अनुप्रयोगको रूपमा, दोउयिन विकासकर्ताको वेबसाइटबाट उपलब्ध छ र सेप्टेम्बर २०१६ मा सुरु देखि यसले अनुप्रयोगमा सोही शीर्षक कायम गरिरहेको छ। फेब्रुअरी २०१८ मा, दोउयिनले सङ्गीत मुद्रिकरण गर्नका लागि आधुनिक स्काईको साथ साझेदारीको सुरु गरेको थियो। १६ जुलाई २०१८ मा, दोउयिनको विश्वव्यापी मासिक सक्रिय प्रयोगकर्ताको सङ्ख्यामम उल्लेखनिय रूपमा वृद्धि भई ५० करोड पुगेको थियो। नोभेम्बर २०१९ मा, अमेरिकी राष्ट्रपति डोनाल्ड ट्रम्पको प्रशासनले अमेरिकी सामाजिक सञ्जाल म्युजिकल्लीलाई टिकटकले अधिग्रहण गरेको सम्बन्धमा अनुसन्धान गर्ने घोषण गरेको थियो।
विशेषता
टिकटक मोबाइल अनुप्रयोगले प्रयोगकर्ताहरूलाई आफ्नै छोटो श्रव्य दृश्य सृजना गर्न अनुमति दिन्छ जसले प्रायः पृष्ठभूमिमा सङ्गीत सुविधा प्रदान गर्दछ। यसलाई चाहेको खण्डमा गति बढाउन, गति कम गर्न वा छनौटसँग सम्पादन गर्न सकिन्छ। र अनुप्रयोगसँग साङ्गीतिक श्रव्य दृश्य सृजना गर्नका लागि प्रयोगकर्ताहरूले विभिन्न पृष्ठभूमिमा छुट्टै किसिमका सङ्गीत छनौट गर्न सक्दछन् जसलाई छनौटको साथ सम्पादन गर्न पनि सकिन्छ र १५ सेकेन्डको उक्त श्रव्य दृश्यलाई उर्ध्वभरण गर्नु अघि गति समायोजनको साथ कैद गर्न सकिन्छ र उक्त निर्मित श्रव्य दृश्यलाई टिकटक सहित अन्य सामाजिक सञ्जाहरूमा साझेदारी गर्न पनि सकिन्छ। प्रयोगकर्ताहरूले लोकप्रिय गीतहरूमा छोटो ओठ समक्रमण सहितको श्रव्य दृश्यहरू पनि कैद गर्न सक्दछन्।
अनुप्रयोगको "प्रतिक्रिया" सुविधाले प्रयोगकर्ताहरूलाई उनीहरूको प्रतिक्रियालाई एक विशिष्ट श्रव्य दृश्यमा कैद गर्न अनुमति दिन्छ, जसमाथि यो सानो विण्डोजमा राखिन्छ जुन पर्दाको वरिपरि चल अवस्थामा रहेको हुन्छ। यसको "युगल" सुविधाले प्रयोगकर्ताहरूलाई अर्को श्रव्य दृश्य निर्माण गर्न अनुमति दिन्छ जसमा दुईवटा श्रव्य दृश्यहरू फरकफरक पर्दामा समायोजित हुन्छन्। "युगल" सुविधा म्युजिकल्लीको अर्को व्यापारी प्रतिक हो।
अनुप्रयोगले प्रयोगकर्ताहरूलाई तिनीहरूको खाताहरू "निजी" रूपमा राख्न अनुमति दिन्छ त्यस्ता खाताहरूको सामग्री टिकटकमा दृश्यात्मक रूपमा रहन्छन्, तर खातावालाले उनीहरूको सामग्रीलाई अवलोकन गर्न अधिकार नदिनेहरूका लागि टिकटकले उक्त प्रयोगकर्ताहरूलाई निशेध गरेको छ। प्रयोगकर्ताहरूले अन्य कुनै प्रयोगकर्ता, वा केवल साथीहरू, उनीहरूसँग कुराकानी, सन्देश, "प्रतिक्रिया" वा "युगल" श्रव्य दृश्य मार्फत उनीहरूसँग अन्तर्क्रिया गर्न सक्दछन् भन्ने बारेमा छनौट गर्न सक्दछन्। प्रयोगकर्ताहरूले कुनै विशिष्ट श्रव्य दृश्यलाई खाता निजी भए वा नभएपनि या त "सार्वजनिक", "मित्रहरूका लागि मात्र", वा "निजी" लाई छनौट गर्न सक्दछन्।
टिकटकमा "तपाईंको लागि" नामक पृष्ठ अनुप्रयोगमा उनीहरूको अघिल्लो कार्यहरूमा आधारित सिफारिश श्रव्य दृश्यहरूको सङ्ग्रह हो जसले प्रयोगकर्ताहरूलाई मनपर्ने सामग्रीहरूको समावेश गर्दछ। १६ वर्ष वा टिकटकको नीति भन्दा माथि रहेमा प्रयोगकर्ताहरूलाई केवल "तपाईंको लागि" पृष्ठमा चित्रित गर्न सकिन्छ। १६ वर्ष मुनिका प्रयोगकर्ताहरू "तपाईंको लागि" पृष्ठ र कुनै ह्यासट्याग भित्र देखा पर्ने छैनन्। प्रयोगकर्ताहरूले श्रव्य दृश्य, ह्यासट्याग, छनोट, र ध्वनिरहरू उनीहरूको "बचत गरिएको" खण्डमा थप्न सक्दछन्। यो खण्डलाई प्रयोगकर्ताहरूको प्रोफाइलमा मात्र देख्न सकिन्छ जसको प्रयोग गरी प्रयोगकर्ताहरूले बचत गरेका कुनै पनि श्रव्य दृश्य, ह्यासट्याग, छनोट, वा ध्वनि अरूलाई सिफारिस गर्न सक्दछन्।
कृत्रिम बुद्धिमत्ता
टिकटकले सामग्रीको साथ उनीहरूको अन्तरक्रिया मार्फत प्रयोगकर्ताहरूको रुचि र प्राथमिकताहरूलाई विश्लेषण गर्नका लागि कृत्रिम बुद्धिमत्ताको उपयोग गर्दछ, र यसले प्रत्येक प्रयोगकर्तालाई एक व्यक्तिगत सामग्री सङ्गालो प्रदर्शन गर्दछ।
प्रयोगकर्ता
सेवा सञ्चालन भएको तीन वर्ष पछि, सेप्टेम्बर २०१६ मा टिकटोकसँग ५० करोड मासिक सक्रिय प्रयोगकर्ताहरू रहेका थिए।
जनशाङ्खिकि
अमेरिकामा, ५२% टिकटोक प्रयोगकर्ताहरू आइफोन प्रयोगकर्ताहरू हुन्। टिकटकसँग तटस्थ लिङ्ग पूर्वाग्रह ढाँचा रहेको छ, जसका अनुसार यसमा ४४% टिकटक प्रयोगकर्ताहरू महिला र ५६% पुरुष रहेको देखाएको छ। टिकटकको भौगोलिक प्रयोगले ४३% नयाँ प्रयोगकर्ताहरू भारतका मानिसहरू भएको देखाएको थियो। टिकटकले युवा पुस्तालाई आकर्षित गरेको प्रमाणित गरेको छ, किनकि यसका ४१% प्रयोगकर्ताहरू १६ देखि २४ वर्षका बीचका छन्। एक सर्वेक्षणका अनुसार, टिकटक प्रयोगकर्ताहरूमध्ये ९०% ले दैनिक रूपमा अनुप्रयोग प्रयोग गर्ने बताएका थिए।
प्रयोगकर्ता संलग्नता
टिकटकको प्रयोगकर्ता संलग्नता दर २९% रहेको छ। जुलाई २०१८ सम्ममा, प्रयोगकर्ताहरूले दिनको औसत ५२ मिनेट अनुप्रयोगमा खर्च गरेको तथ्याङ्कमा जनाइएको छ। बाइटड्यान्सले, अमेरिकी प्रयोगकर्ताहरूले दिनमा आठ पटक अनुप्रयोग खोल्ने बताएको थियो।
प्रचलनहरू
टिकटक भित्र विभिन्न प्रकारका प्रचलन/प्रवृत्तिहरू रहेको छ जसमा मिम, ओठ समक्रमण गरी सार्वजनिक गरिएका गीतहरू र सुखान्त समावेश छ। युगल, एक सुविधा हो जसले प्रयोगकर्ताहरूलाई मौलिक सामग्रीको श्रव्यको साथ अवस्थित श्रव्य दृश्यमा आफ्नै श्रव्य दृश्य थप्नको लागि अनुमति दिन्छ जसले गर्दा यो प्रचलन लोकप्रिय बन्न सफल भएको मानिन्छ। प्रचलन टिकटकमा अन्वेषण पृष्ठ, वा खोज लोगो सहित पृष्ठमा देखाइन्छ। पृष्ठले उच्च प्रदर्शित ह्यासट्याग र अनुप्रयोग बीच चुनौतिहरूको सूची बनाउँदछ। # पिलो च्यालेञ्ज, #फरिवार, #बोतल क्याप च्यालेञ्ज, #मेक एभ्रि सेकेण्ड काउण्ट, #पोज च्यालेञ्ज आदी लोकप्रिय चुनौतीहरू हुन्।
जून २०१९ मा, कम्पनीले ह्यासट्याग # एजुटक प्रस्तुत गरेको थियो जसले ३७ करोड अवलोकन प्राप्त गरेको थियो। यस विकासको अनुसरण गर्दै कम्पनीले मञ्चमा शैक्षिक सामग्री सृजना गर्न एडटेकको साथ साझेदारी गर्न सुरु गरेको थियो।
लोकप्रिय गीत र प्रचलनहरूको उत्पादन
यस अनुप्रयोगले संसार भरि धेरै प्रख्यात प्रचलन र इन्टरनेट व्यक्तित्वहरू जन्माइरहेको छ। यसले गीतहरूलाई प्रसिद्धि प्रदान गर्दछ, र यसको लोकप्रियता र सामाजिक प्रभावको कारण यो मानिसहरू माझ लोकप्रिय बन्दै गइरहेको छ।     एक अध्ययनले, केवल एक वर्षमा चीनमा छोटो श्रव्य दृश्यहरूको सङ्ख्या ९४.७९ मिलियन पुगेको देखाएको थियो।
सन् २०१८ को पश्चिमी संसारमा सबैभन्दा प्रख्यात टिकटक मिम आइ लभ फ्राइडेको गीत "मिया खलिफा" (२०१८) हो जसमा उक्त गीत टिकटकमा ४० लाख भन्दा बढी पटक श्रव्य दृश्यमा प्रयोग भएको थियो जसले टिकटकलाई पश्चिमी दर्शकहरूका माझ परिचय गर्न मद्दत गरेको थियो।
टिकटकले गायक लिल नास एक्सको गीत "ओल्ड टाउन रोड" सन् २०१९ को सबैभन्दा प्रख्यात गीतहरू मध्ये एक भएकोमा विश्वास लिएको छ। गायकहरूको गीत वा सङ्गीत तिनीहरूको मञ्चमा प्रयोग गरिने त्यस बापत दस्तुर पनि नबुझाइने हुँदा यसले केही आलोचना खेपेको थियो।
शीर्ष खाताहरू
निम्न तालिकाले शीर्ष ५० सर्वाधिक अनुसरण गरिएका पूर्व म्युजिकल्लीसँग समायोजन भएको टिकटक खाताहरूलाई सूचीबद्ध गरेको छ।
प्रतिक्रिया
सन् २०१८ मा, टिकटक एप्पलको अनुप्रयोग भण्डारमा संसारको सबैभन्दा अभिभरण गरिएको अनुप्रयोग बन्न सफल भएको थियो जसमा यसलाई उक्त समयमा १० करोड भन्दा बढी पटक अभिभारण गरिएको थियो। अध्ययनले, केवल एक वर्षमा चीनमा छोटा श्रव्य दृश्यहरूको सङ्ख्या व्यापक रूपमा वृद्धि हुँदै लगभग करोडको हाराहारी पुगेको देखाएको थियो।
साइबर अपराध
बालबालिकाहरूका लागि लोकप्रिय नभएको र यौन दुराचारीद्वारा प्रयोग गर्ने सम्भाव्यता रहेको हुँदा अन्य मञ्चहरू जस्तै, धेरै देशहरूमा पत्रकारहरूले अनुप्रयोगको बारेमा गोपनीयता चिन्ता उठाएका थिए।. धेरै प्रयोगकर्ताहरूले टिकटकमा जातिय विभेद सहित स्थानीय साइबर धमकी दिएको जनाएका छन्। डिसेम्बर २०१९ मा, जर्मनेली अङ्कीय अधिकार समूहको एक प्रतिवेदन पश्चात्, टिकटकले साइबर धम्की सीमित गर्ने प्रयोजनमा असक्षम प्रयोगकर्ताहरू र समयौनिक महिला, समयौनिक पुरुष, द्वियौनिक, र पारलैङ्गिक प्रयोगकर्ताहरूको श्रव्य दृश्यहरूलाई उपेक्षा गरेको स्वीकार गरेको थियो। टिकटक मध्यस्थकर्ताहरूलाई "असामान्य शरीर आकार," "कुरूप अनुहार ," "धेरै चाउरी परेको अनुहार," वा "फोहोर वस्ती, ग्रामीण क्षेत्र" र "जीर्ण आवास" भएका प्रयोगकर्ताहरूलाई दमन गर्न आग्रह गरिएको थियो।
लत प्रतिको चिन्ता
यसका अतिरिक्त, केही प्रयोगकर्ताहरूले यसलाई चलाउन कठिन भएको भन्दै प्रयोग रोक्न सक्दछन्। अप्रिल २०१८ मा, दोउयिनमा एक लत-घटाउने सुविधा थपिएको थियो। यसले प्रयोगकर्ताहरूलाई प्रत्येक ९० मिनेटमा विश्राम लिन प्रोत्साहित गरेको थियो। पछि सन् २०१८ मा उक्त सुविधा टिकटकको आधिकारिक अनुप्रयोगमा पनि थपिएको थियो। टिकटकले केही शीर्ष प्रभावकर्ताहरूको उपयोग गर्दै दर्शकहरूलाई अनुप्रयोग प्रयोग गर्न रोक्न र एक विश्राम लिन प्रोत्साहित गरेको थियो।
प्रयोगकर्ताहरूले छोटो वा १५ सेकेन्डको श्रव्य दृश्यहरू बारम्बार हेर्दछन् र सोही माथि गरिएको एक अध्ययनहरू, यसले ध्यान अवधिमा कमी ल्याउन सक्ने निष्कर्ष लिकालेका छन्। धेरै टिकटकका दर्शकहरूमा साना उमेरका बालबालिकाहरू पनि समावेश छन्, जहाँ उनीहरूको दिमाग विकासशील अवस्थामा जुन एक चिन्ताको विषय हो।
प्रयोगकर्ताको गोपनियतामा चासो
गोपनीयता चिन्ता पनि अनुप्रयोगको सन्दर्भमा ल्याइएको छ। यसको गोपनीयता नीतिमा, यसले प्रयोग जानकारी, इन्टरनेट सौजन्यविधि ठेगानाहरू, प्रयोगकर्ताको मोबाइल सञ्चालन, अद्वितीय उपकरण पहिचानकर्ता, कुञ्जी ढाँचा, र स्थान आँकडाहरूलाई यसले अन्य आँकडा बीचमा सङ्कलन र सूचीबद्ध गर्दछ। वेब विकासकर्ता तलाल हज बकरी र टमी म्यस्कले अनुप्रयोगका प्रयोगकर्ताहरूद्वारा एचटिटिपी मार्फत श्रव्य दृश्य तथा अन्य सामग्री साझा गर्न अनुमति दिनाले प्रयोगकर्ताहरूको आँकडाको गोपनीयतालाई जोखिममा राख्ने दावी गरेका छन्।  जनवरी २०२० मा, चेक पोइन्ट नामक एक संस्थाको एक अनुसन्धानले टिकटकमा एउटा सुरक्षा त्रुटि पत्ता लगाएको खुलासा गरेको थियो जसले ह्याकरहरूलाई संक्षिप्त सन्देश सेवा प्रयोग गरेर प्रयोगकर्ता खाताहरूमा पहुँच गर्न सक्दछन्।
फेब्रुअरीमा, रेडेटका प्रमुख कार्यकारी अधिकृत स्टीभ हफम्यानले अनुप्रयोगको आलोचना गरेका थिए। उनको भनाई अनुसार," म उक्त अनुप्रयोगलाई मौलिक रूपमा परजीवी ठान्दछु, औँठाछाप प्रविधि उनीहरूले प्रयोग गर्ने कुरा वास्तवमै भयानक छ, र म‌ैले मेरो मोबाइलमा त्यस्तो अनुप्रयोग स्थापना गर्ने छैन"। हफम्यानको टिप्पणीलाई जवाफ दिँदै टिकटकले "यी सबै कुराहरू कुनै प्रमाण नभएको र आधारहीन भएको आरोप लगाइएको थियो।
मे २०२० मा, नेदरल्यान्डेली आँकडा संरक्षण प्राधिकरणले बालबालिकाहरूका लागि गोपनीयता सुरक्षाको सम्बन्धमा टिकटक माथि अनुसन्धान गर्ने घोषणा गरेको थियो। जुन २०२० मा युरोपेली आँकडअ संरक्षण विभागले, टिकटकको प्रयोगकर्ता गोपनीयता र सुरक्षा अभ्यासहरू जाँच्नका लागि कार्यदल गठन गर्ने घोषण गरेको थियो।
राष्ट्रिय सुरक्षा चिन्ता
राष्ट्रिय सुरक्षा, नियन्त्रण पद्धति, र प्रतिक्रिया विरोधी अनुपालनको प्रतिक्रियामा, अक्टोबर २०१९ मा, व्यवस्थापिकाका सदस्य मार्को रूबियोको संयुक्त राज्य अमेरिकामा विदेशी लगानी समिति अन्तर्गत टिकटक र यसको अभिभावक कम्पनी बाइटडान्समा अनुसन्धान सुरु गर्न आग्रह गरेका थिए। सोही महिना व्यवस्थापिकाका अर्का सदस्य टम कटन र चक शुमरले राष्ट्रिय गुप्तचर संस्थाका निर्देशकलाई एउटा संयुक्त पत्र पठाउँदै टिकटक र यसको मूल कम्पनीको सुरक्षामा समीक्षा गर्न अनुरोध गरेका थिए। बेलायती सूचना आयुक्तले प्रयोगकर्ताका कलिला प्रयोगकर्ताको सुरक्षाका लागि पर्याप्त सावधानी अपनाएको छ कि छैन भनेर छानबिन सुरु गरेको खुलासा गरेका थिए।
नोभेम्बर २०१९ मा, संयुक्त राज्य अमेरिकाको विदेशी लगानी समितिले टिकटकले गरेको म्युजिकल्लीको अधिग्रहणमा एक अनुसन्धान सुरु गरेको बताएको थियो। स‍ोही महिना, व्यवस्थापकीय सदस्य चक शुमरको अनुरोध पछि अमेरिकी सेनाका सचिव रायन म्याकार्तीले टिकटकलाई भर्ती उपकरणको रूपमा प्रयोग गर्ने जोखिमहरू आँकलन गर्न सहमत भएका थिए।  अमेरिकी रक्षा दलले टिकटकको प्रयोगमा बन्देज लगाएसँगै अस्ट्रेलियाले पनि सो कदमको अनुसरण गरेको थियो।
नियन्त्रण पद्धति
३ जुलाई २०१८ मा, इन्डोनेसियामा टिकटक प्रतिबन्धित भएपछि इन्डोनेसियाली सरकारले "अश्‍लील, अनुपयुक्त र ईश्वरनिन्दा लगायतका सामग्रीहरूको प्रचार गर्ने आरोप लगाएको थियो। त्यसको लगत्तै पछि, टिकटकले इन्डोनेसियामा टिकटकका सामग्रीमा नियन्त्रण गर्नका लागि २० कर्मचारीलाई सपथ दिएको थियो र प्रतिबन्धको २० दिन पश्चाथ् टिकटक माथि लागेको प्रतिबन्ध हटाइएको थियो।
सन् २०१८ मा पनि, दोउयिनलाई "अस्वीकार्य" सामग्री, जस्तै किशोरावस्थाको गर्भधारण चित्रण गर्ने श्रव्य दृश्यहरू प्रदर्शन भएको भन्दै चिनियाँ सञ्चार माध्यम वाचडग्सले दोउयिनलाई हपारेको थियो।
जनवरी २०१९ मा, चिनियाँ सरकारले दोउयिन जस्ता अनुप्रयोगहरू मार्फत साझा गरिएको सामग्रीको लागि बाइटडान्स जस्ता उत्तरदायी विकासकर्तालाई कडा निगरानी गर्ने र १०० प्रकारका सामग्रीहरू सूचीबद्ध गर्दै त्यसलाई नियन्त्रण गर्ने जनाएको थियो। चिनियाँ साम्यवादी दललाई प्रतिकूल पार्ने केही सामग्रीहरू सन् २०१९ हङकङको विरोधमा सम्बन्धित सामग्री जस्तो चीन बाहिरका प्रयोगकर्ताहरूको लागि पहिले नै सीमित गरिएको बताएको छ। टिकटकले चीनमा मानवअधिकार सम्बन्धी श्रव्य दृश्यहरू अवरुद्ध गरेको छ, विशेष गरी ती शिनज्याङ पुन: शिक्षा शिविर र जातीय तथा धार्मिक अल्पसङ्ख्यक समुदायका दुर्व्यवहार, र उनीहरूद्वारा सार्वजनिक गरिने प्रयोगकर्ताहरूको खाता अक्षम गर्ने जस्ता क्रियाहरू समावेश छ। टिकटकको नीतिले राजनीतिक दृष्टिकोणमा विवाद र हमला गर्न सक्ने भन्दै भ्लादिमिर पुतिन , डोनाल्ड ट्रम्प , बराक ओबामा र महात्मा गान्धी जस्ता विदेशी नेताहरूको विशिष्ट सूचीसँग सम्बन्धित सामग्रीमा पनि प्रतिबन्ध लगाएको छ। यसका नीतिहरूले  रेसेप तैयिप एर्दगानको आलोचनात्मक सामग्री र कुर्द मानिने सामग्री पनि प्रतिबन्धित गरेको छ। टिकटकलाई नागरिकता संशोधन ऐनको समर्थन गर्ने र हिन्दू-मुस्लिम एकता प्रवर्धन गर्नेहरूको समर्थन गर्ने प्रयोगकर्ताहरूलाई नियन्त्रण गरिएको जनाइएको थियो।
फेब्रुअरी २०१९ मा, धेरै भारतीय राजनीतिज्ञहरूले यौन स्पष्ट सामग्री, साइबर हमला, र भ्रामक बारेमा चिन्ता देखाए पछि टिकटकलाई प्रतिबन्ध वा अझ कडा नियमन गर्न आग्रह गरेका थिए र उनीहरूले यसलाई "सांस्कृतिक पतन हुने संज्ञा दिएका थिए। समयौनिक महिला, समयौनिक पुरुष, द्वियौनिक, र पारलैङ्गिक व्यक्तिहरू प्रति भेदभाव सामाजिक-राजनितीक रूपमा आदर्श मानिएको देशहरूमा टिकटक मध्यस्थकर्ताहरूले यस्तो सामग्रीहरूलाई प्रतिबन्ध गरेका छन्। उसका दर्शकहरूलाई हेर्न सहज वा हेर्दा रमाईलो र मनोरञ्जन प्राप्त गर्नका लागि टिकटकले अनुकुल वातावरण सृजना गर्न काम गरेको छ।
प्रचार प्रसार
अनुप्रयोगमा इस्लामी राज्यको बारेमा प्रचार प्रसार गर्न जिम्मेवार भएको भन्दै, सन् २०१९ मा, टिकटकले करिब दुई दर्जन खाताहरू हटाएको थियो।
चीन
१ अप्रिल २०१८ मा, सिसिटिभी समाचारमा उल्लेख भए अनुसार टिकटक जस्तै ख्वाइसो र तोउतियाओ जस्तै अन्य सानो श्रव्य दृश्य साझेदारी मञ्चमा, बालिका गर्भवती महिला, किशोरी आमाहरूको दृश्यहरू उक्त साझेदारी भएको भेट्टाएको थियो। ४ अप्रिल मा, चीनको आकाशवाणी तथा दूरदर्शन प्रशासनले उक्त वेबसाइटहरूका प्रमुख व्यक्तित्वसँग गम्भीर रूपमा अन्तर्वार्ता लिएको बताएको थियो। सामान्य प्रशासनले उक्त दुई वेबसाइटहरूलाई तुरुन्तै सञ्चित कार्यक्रमहरूको एक विस्तृत सूची पेश गर्न आदेश दिएको थियो, र तुरुन्तै अश्‍लील, हिंस्रक, र हानिकारक मानिने श्रव्य दृश्यहरू मञ्चमा उर्ध्वभरण गर्नका लागि रोक लगाएको थियो। सामग्री उर्ध्वभरण गर्न नयाँ खाताहरूको नियमन, विस्तृत रूपमा अवस्थित खाताहरूको अनुसन्धान, र बन्द प्रकार्य अपनाउनका लागि पनि आदेश दिइएको थियो। चीनको आकाशवाणी तथा दूरदर्शन प्रशासनले गैरकानूनी र हानिकारक श्रब्य दृश्यहरू प्रसारण गर्ने वेबसाइटहरूलाई समीक्षकहरू राख्नका लागि प्रोत्साहित गरेको थियो भने यसले अनावश्यक कार्यक्रमहरू प्रसारण गर्न अनुमति छैन भनेर सुनिश्चित गर्नका लागि पनि आग्रह गरेको थियो। सोही समय, दुई वेबसाइटहरू, तोउतियाओ र ख्वाइसोलाई आकाशवाणी, चलचित्र तथा दूरदर्शनको राज्य प्रशासनद्वारा प्रस्ताव गरिए अनुसार सबैले माफी माग्दै, र नयाँ प्रयोगकर्ताहरूलाई श्रव्य दृश्य उर्ध्वभरण गर्नबाट निलम्बन गरेका थिए।  ५ अप्रिलमा व्यापक रूपमा आलोचित भएका उक्त सेवाहरूको आधिकारिक अनुप्रयोगलाई एन्ड्रोइड अनुप्रयोग भण्डारबाट हटाइएको थियो।
१० अप्रिल २०१८ मा, प्रशासनले तोउतियाओको दृश्य सेवालाई स्थायी रूपमा अर्थ बन्द गर्न आदेश दिएको थियो। सोही दिन, प्रयोगकर्ताहरूको एक ठूलो सङ्ख्या दोउयिनमा आकर्षित भएका थिए र यसले छिटो श्रव्य दृश्य साझेदारी क्षेत्रमा उल्लेखनीय उपलब्धि हासिल गर्न सफल भएको छ। दोउयिनका (टिकटक) अधिकारीका अनुसार "प्रयोगकर्ताहरूलाई राम्रो सेवा प्रदान गर्न", दोउयिनले चौतर्फी रूपमा आफ्नो प्रणालीमा विकास तथा प्रवर्द्धन गर्नेछ र त्यसपछि यसले प्रत्यक्ष प्रसारण र टिप्पणी कार्यहरूलाई निलम्बन गर्दै, र सेवालाई नयाँ स्वरूपमा ल्याउनेछ। आधिकारिक परिचयका अनुसार प्रणालीको वृद्धिले "सामग्री समीक्षा मानकलाई अझ सुधार गर्दछ र समीक्षा प्रक्रियालाई अनुकूलन गर्दछ। यसले मञ्चका सामग्रीहरूको व्यवस्थापनलाई सुदृढ पार्नेछ"।
१८ अप्रिल २०१८ मा, बेइजिङको उद्योग तथा वाणिज्य विभागको हयदियान शाखाले दोउयिनको मुख्य निकाय बेइजिङ विबाओ दृश्य प्रविधि कम्पनी लिमिटेडसँग (चिनियाँको अनुवादित शीर्षक) ( अन्तर्वार्ता लिएको थियो। अन्तर्वार्तामा, दोउयिनका प्रमुख व्यक्तिले अनुसन्धान फिर्ता गरेका थिए र मञ्चको शङ्कास्पद उल्लङ्घनको सामग्री हटाइएको र विभिन्न निशेधित कुञ्जीहरूलाई प्रतिबन्ध लगाइएको जानकारी दिएका थिए।हयदियान जिल्ला औद्योगिक तथा वाणिज्य शाखाले उद्यमलाई प्रशासनिक अनुस्मारक जारी गर्दै केहि सुझावहरू दिएको थियो।
१४ अगस्ट २०१८ मा, इन्टरनेट श्रव्य दृश्य कार्यक्रम सेवा प्रबन्धनको नियमन नगरेको भन्दै आकाशवाणी र दूरदर्शनको राज्य प्रशासनले एक सन्देश जारी गर्दै बेइजिङको सांस्कृतिक बजार प्रशासनिक प्रवर्तन निगमले दोउयिनको स्वामित्वमा रहेको बेइजिङ विबाओ दृश्य प्रविधि कम्पनी लिमिटेडलाई चेतावनी दिँदै जरिवाना तिर्न आवश्यक रहेको बताएको थियो।
इन्डोनेसिया
३ जुलाई २०१८ मा, टिकटकलाई इन्डोनेसियामा प्रतिबन्ध गरिएको थियो। सञ्चार तथा सूचना प्रविधि मन्त्रालयले यसमा धेरै नराम्रा सामग्री रहेको जसले बालबालिकाहरूलाई हानि गर्ने भन्दै प्रतिबन्ध गरिएको बताएको थियो।  प्रतिबन्धको २० दिन पश्चात् वा जुलाई १० मा टिकटक माथि लागेको प्रतिबन्ध हटाइएको थियो।
भारत
३ अप्रिल २०१९ मा, मद्रास उच्च न्यायलयले एक जनहितकारी कानूनको सुनुवाइमा भारत सरकारलाई "यसले अश्‍लील सामग्रीलाई प्रोत्साहित" र "अनुचित सामग्री" देखाउँने भन्दै अनुप्रयोग प्रतिबन्धित गर्न आग्रह गरेको थियो। अदालतले बालबालिकाहरूका लागि अनुप्रयोग प्रयोग गर्दा यौन शोषणमा पर्नेमा समेत ध्यानाकर्षण गरेको थियो। अदालतले यसका अतिरिक्त उक्त अनुप्रयोगबाट ती मध्ये कुनै पनि श्रव्य दृश्यहरू प्रसारण नगर्न अपिल गरेको थियो। टिकटकका प्रवक्ताले, स्थानीय कानूनको पालना गरेको र उनीहरूले कारबाही गर्नु अघि अदालतको आदेशको प्रतिक्षा गरिरहेको बताएका थिए। १७ अप्रिलमा, दुबै गुगल र एप्पलले आ-आफ्नो अनुप्रयोग भण्डारबाट टिकटकलाई हटाएका थिए। अदालतले यस प्रतिबन्धमाथि पुनर्विचार गर्न अस्वीकार गरेपछि कम्पनीले उनीहरूको सामग्री नीति र दिशानिर्देशनहरूलाई उल्लङ्घन गर्ने ६० लाख भन्दा बढी श्रव्य दृश्यहरू हटाएको कुरा उल्लेख गरेको थियो।
२५ अप्रिल २०१९ मा, टिकटक विकासकर्ता बाइटडान्सको आग्रह पछि, तमिलनाडुको अदालतले अनुप्रयोग भण्डार र गुगल खेल भण्डारबाट अनुप्रयोग अभिभारण गर्न निषेध गर्ने आफ्नो आदेशलाई उल्टाउँदा यस माथि लागेको प्रतिबन्ध हटेको थियो। भारतमा टिकटक प्रतिबन्धले अनुप्रयोगले १ करोड ५० लाख नयाँ प्रयोगकर्ताहरू गुमाएको थियो।   यद्यपि सन् २०२० सम्ममा भारतीय प्रयोगकर्ताहरूको सङ्ख्या बढेको छ र टिकटकका भारतीय प्रमुख निखिल गान्धीले सन् २०२० को अन्त्यसम्ममा टिकटकमा भारतीय प्रयोगकर्ताहरूको सङ्ख्यामा कम्तिमा ५०% बढ्ने अपेक्षा गरेका छन्।
भारतको सम्प्रभुत्ता र सुरक्षाको निम्ति खतरा भएको भन्दै भारतको विद्युतीय तथा सूचना प्रविधि मन्त्रालयले चीनसँग सम्बन्धित वा चिनियाँ कम्पनीको स्वामित्वमा रहेका विभिन्न ५८ वटा अनुप्रयोगहरूलाई प्रतिबन्ध गर्ने घोषणा गरेको थियो।
अमेरिका
नोभेम्बर २०१९ मा, ट्रम्प प्रशासनले टिकटकको मूल कम्पनी बाइटडान्सले म्युजिकल्ली माथि सन् २०१७ मा, गरेको अधिग्रहणको बारेमा कम्पनीको राष्ट्रिय सुरक्षा समीक्षा गर्ने घोषण गरेको थियो। १७ डिसेम्बर २०१९ मा, अमेरिकी नौसेनाले सरकारी मोबाइल उपकरणहरूमा टिकटकको प्रयोगमा प्रतिबन्ध लगाएको थियो। यसले चीनका लागि गोप्य सूचना सङ्कलन गर्न सक्ने चिन्ताका कारण प्रतिबन्ध लगाइएको अमेरिकी सेनाले जनाएको थियो। जनवरी २०२० मा, अमेरिकी सेनाले पनि सरकारले वितरण गरेको मोबाइल फोनमा टिकटकको स्थापना गर्न प्रतिबन्ध गरेको घोषणा गरेको थियो।
अमेरिकी बालबालिका अनलाइन गोपनियता ऐन अन्तर्गत जरिवाना
२७ फेब्रुअरी २०१९ मा, संयुक्त राज्य अमेरिकाको सङ्घीय व्यापार आयोगलेले बालबालिकाको अनलाइन गोपनीयता सुरक्षा ऐनको उल्लङ्घन गरेको र १३ वर्ष मुनिका बालबालिकाहरूको सूचना सङ्कलन गरेकोमा अभिभावक कम्पनी बाइटडन्सलाई ५७ लाख अमेरिकी डलर जरिवाना लगाएको थियो। बाइटडन्सले यसको जवाफमा बालबालिका मैत्री शैली अपनाउँदै श्रब्य दृश्य उर्ध्वभरण गर्न, प्रयोगकर्ता खाताहरू निर्माण गर्न र प्रत्यक्ष सन्देश पठाउन र अन्यको श्रव्य दृश्यमा टिप्पणी गर्न रोकेको थियो। तथापि, यसले अझै पनि सामग्रीको अवलोकन र कैदलाई अनुमति दिएको थियो। मे २०२० मा, एउटा वकिलको समूहले सङ्घीय व्यापार आयोगमा उजुरी दायर गरेको थियो र टिकटकले फेब्रुअरी २०१९ को सहमतिको उल्लङ्घन गरेको जनाएको थियो।
टिकटक विरुद्ध प्रतिनिधि मुद्दा
नोभेम्बर २०१८ मा, यसको विरुद्ध क्यालिफोर्नियामा प्रतिनिधि मुद्दा दायर गरिएको थियो र टिकटकले अमेरिकी व्यक्तिहरूको व्यक्तिगत पहिचान योग्य जानकारी चीनमा अवस्थित थङ्सिन र अलीबाबाको स्वामित्वमा रहेको सर्भरमा हस्तान्तरण गरेको छ दावी गरेको थियो।  मुद्दामा टिकटकको अभिभावक कम्पनी बाइटडनन्सलाई उनीहरूको अनुमति बिना प्रयोगकर्ता सामग्री प्रयोग गरेको आरोप लगाएको थियो। मुद्दामा चिनियाँ प्रविधि कम्पनी बायदुलाई जानकारी पठाइएको पनि आरोप लगाइएको थियो।
मूल्य सिद्धान्त
अर्थशास्त्रको केन्द्रीय विषय भनेको मूल्य सिद्धान्त (Theory of Value) हो । अर्थशास्त्रका बांकी सबै विषय यसैको वरिपरि घुम्छन् । उपभोग, उत्पादन, विनिमय र वितरण मात्र होइन सरकारी वित्तमा समेत मूल्य सिद्धान्तको महत्त्वपूर्ण भूमिका हुन्छ । व्यष्टि अर्थशास्त्र, जुन आधुनिक अर्थशास्त्र विषयको मूल हो, त्यसको अर्को नाम नै मूल्य सिद्धान्त हो ।
लागत सिद्धान्त
वस्तुको मूल्य निर्धारण माग र पूर्तिका शक्तिले गर्छन् भन्ने आज सामान्य स्वीकृति छ तर सुरुमा अर्थशास्त्रीहरुबीच अर्थशास्त्रको मूल्य निर्धारण कसरी हुन्छ यस विषयमा गम्भीर मतभेद थियो । एक थरी अर्थशास्त्रीहरुका अनुसार, वस्तुको मूल्य त्यसमा लागेको श्रम लागतद्वारा निर्धारित हुन्छ । यस सम्बन्धी प्राथमिक विचार एरिस्टोटल र सेन्ट थोमस अक्विनास जस्ता विद्वानहरूले प्रस्तुत गरेका हुन । कुनै वस्तुको वास्तविक मूल्य त्यसलाई प्राप्त गर्नमा परेको श्रम र कष्ट नै हो । जे बी से र डेभिड रिकार्डोले पनि उतपदनको लागत सिद्धान्तलाई समर्थन गरेका छन् । माक्र्सले यस मतलाई बेशी मूल्यको सिद्धान्तको रूपमा विकसित गरे । यस सिद्धान्तको मुख्य आलोचना के हो भने जुन वस्तुको माग नै छैन त्यसको लागत जतिसुकै भए पनि त्यो मूल्य निर्धारित हुन सक्दैन ।
उपयोगिता सिद्धान्त
अर्का थरी अर्थशास्त्रीहरूले वस्तुको मूल्य त्यसबाट प्राप्त उपयोगितामा भर पर्छ भनेका छन् । यस विचारको विकास निकोलस बारबन, जोन लक, र टरगो, कार्ल मेन्जर जस्ता क्लासिकल र सबै अष्ट्रियन अर्थशास्त्रीहरूले गरेका हुन् । रिचार्ड क्यान्टिलियनका अनुसार, त्यो हरेक वस्तु मह“गो हुन जान्छ जुन दुर्लभ हुन्छ । तसर्थ, दुर्लभता मूल्य निर्धारणको एक महत्त्वपूर्ण तŒव हो । यस सिद्धान्तले वस्तुको उत्पादन गर्दा त्यसमा पर्ने लागतलाई पूरै बेवास्ता गरेकोले यो मत पनि आलोचित भयो ।
मार्शलद्वारा समन्वय
मार्शलले यी दुवै मतको समन्वय गर्दै के निष्कर्ष निकाले भने वस्तुको मूल्य केवल उत्पादन लागत (पूर्ति पक्ष) वा केवल वस्तुको उपयोगिता .माग पक्ष) द्वारा मात्र निर्धारित हुंदैन । मूल्यको निर्धारणमा दुवै पक्षको योगदान हुन्छ । जसको न्यूनतम सीमा लागत पक्षको आधारमा र अधिकतम सीमा माग पक्षको आधारमा निर्धारित हुन्छ । त्यसैले अर्थशास्त्रमा के भन्ने गरिन्छ उतपदन लागत कि उपयोगिता भन्ने गाउंखाने कथाको ठीक उत्तर ११० वर्ष अघि मार्शलले दिइसकेका छन् ।
धनुषा ३ (निर्वाचन क्षेत्र)
धनुषा ३ नेपालको धनुषा जिल्लाको चार मध्येको एक निर्वाचन क्षेत्र हो। वि.सं. २०७४ भदौ १५ मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो। यो संसदीय निर्वाचन क्षेत्र नेपालको राष्ट्रिय महत्वको निर्वाचन क्षेत्र हो।  राजर्षि जनक विश्वविद्यालय, एसियाली विकास बैंकको सहरी विकास आयोजना, जनकपुर-जटही-अयोध्या ६ लेन सडक र जनकपुर-जयनगर रेलमार्ग जस्ता राष्ट्रिय मान्यताका केही आयोजनाहरू भएको कारण यो क्षेत्र विकासका दृष्टिले नेपाली कांग्रेसको पकड क्षेत्र मानिन्छ।
सम्मिलित क्षेत्रहरू
धनुषा ३ मा मुखियापट्टी मुसहरनिया, नगराईन नगरपालिका, धनौज गाउँपालिका, विदेह नगरपालिकाको वडा नं. ९ र जनकपुर उपमहानगरपालिकाको वडा नं.१–८, १०, १२, १५, १६, २० र २३–२५ वडाहरू रहेका छन्।
प्रदेश सभा खण्डहरू
मधेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
साइफ स्पोर्टिङ क्लब
साइफ स्पोर्टिङ क्लब बङ्गलादेशको ढाका स्थित फुटबलको एक आधिकारिक क्लब हो जसले बङ्गलादेश फुटबल प्रिमियर लिगमा भाग जनाउँछ। यो फुटबल क्लब साइफ पावरटेक लिमिटेडको अधिनमा रहेको छ।
साइफ स्पोर्टिङ क्लबको स्थापना सन् २०१६ अगष्टमा गरिएको थियो। १० सेप्टेम्बर २०१६ मा यस क्लबले सन् २०१६ मा आयोजना हुन लागेको बङ्गलादेश फुटबल प्रिमियर लिगमा प्रतिस्पर्धा गर्न पाउने गरी बङ्गलादेश फुटबल महासङ्घले मान्यता प्रदा गरेको थियो।
सन् १०१५-१६ संस्करण
सन् २०१६ सेप्टेम्बरमा यस क्लबले सर्वियाका वरिष्ठ फुटबल प्रशिक्षक निकोला कभायोभिचलाई यस क्लबको आधिकारिक प्रशिक्षको रूपमा नियुक्त गराएको थियो। कभायोभिजच बङ्गलादेश च्याम्पियनसिप लिग इतिहासकै पहिलो अन्तर्राष्ट्रिय प्रशिक्षक बनेका थिए भने यस क्लबको पहिलो कप्तान पद रियादुल हासान राफीले सम्हालेका थिए। सन् २०१६ को बङ्गलादेश प्रिमियर लिगको संस्करणमा साइफ स्पोर्टिङ क्लबले पहिलो आधिकारिक खेले टि एण्ड टि क्लबको विरुद्धमा खेलेको थियो जहाँ सुमन आलीले उक्त क्लबका लागि पहिलो गोल गर्न सफल भएका थिए जसको फलस्वरूप साइफ स्पोर्टिङ क्लब ३-१ गोल अन्तरले विजयी हुन सफल भएको थियो। सन् २०१६ को बङ्गलादेश प्रिमियर लिगमा यो क्लबले दोस्रो स्थान हासिल गरेको थियो जसको कारण यो क्लबको बङ्गलादेश फुटबल प्रिमियर लिगमा पदोन्नति भएको थियो। बङ्गलादेश प्रिमियर लिगको संस्करणमा यो क्लबले अपराजित यात्रा कायम गरेको थियो जहाँ यसले ६ खेलमा जित र ८ खेलमा बराबरी खेलेको थियो। यस क्लबमा एक खेलाडी मोटिन मियाले १२ खेलहरूमा ४ गोल गर्न सफल हुँदै उक्त प्रतियोगिताको उत्कृष्ट खेलाडी बन्न सफल भएका थिए।
सन् २०१७–१८ संस्करण
सन् २०१७ मा यो क्लब एक संस्करणको फुटबल प्रतियोगिता खेल्नका लागि कलकत्ता गएको थियो। एक संस्करणको खेल खेल्न जाने यो क्लब पहिलो बङ्गलादेशी क्लब बनेको थियो। २२ मार्च २०१७ का दिन यस क्लबले पहिलो मैत्रीपूर्ण खेल आई लिगको दोस्रो विभागमा साउथन समितिको विरुद्धमा खेलेको थियो जुन खेल २-२ गोलमा समाप्ति भएको थियो जहाँ साइफ क्लबका लागि सादिज र सभाले समान एक एक गोल गरेका थिए। २८ मार्च २०१७ का दिन आयोजना गरिएको साइफ स्पोर्टिङ क्लब र पूर्वी बङ्गाली एफसी बीचको प्रतिस्पर्धामा साइफ क्लब विजयी हुन सफल भएको थियो भने साइफका लागि रहिमले गरेको एक गोलनै जितका लागि प्रयाप्त बन्यो। १० अप्रिल २०१७ का दिन यस क्लब पुन एक मैत्रीपूर्ण खेल पूर्वी बङ्गाल एफसीसँग खेलेको थियो भने उक्त खेल १-१ गोलमा समाप्ति भएको थियो जहाँ साइफका लागि मोतिन मियाले एक गोल गरेका थिए।
सन् २०१७ को बङ्गलादेश प्रिमियर लिगको संस्करण अन्तर्गत २६ अगस्ट २०१७ का दिन कोलम्बियाका अग्रपङ्क्तिका खेलाडी हेम्बर भ्यालेन्सियाले ब्रदर्स युनियन विरुद्ध क्लबको लागि पहिलो हेट्रिक गर्न सफल भएका थिए भने उक्त खेल साइफ स्पोर्टिङ क्लबले ५ का विरुद्ध ० गोल अन्तरले खेल जितेको थियो।  सन् २०१७ को बङ्गलादेश फुटबल प्रिमियर लिगको पहिलो चरण पछि यस क्लबका विदेश प्रशिक्षक किम ग्र्यानण्टलाई क्लबबाट बर्खास्त गरिएको थियो भने उनको स्थान सहायक प्रशिक्षक रायन नर्थमोरले लिएक थिए।  सन् २०१७ बङ्गलादेश क्रिकेट प्रिमियर लिगको दोस्रो चरणमा यस क्लबले पूर्व अङ्ग्रेजी फुटबल खेलाडी टेडी सिरिङह्याका छोरा चार्ली सिरिङह्यामलाई क्लबमा आवद्ध गराएको थियो। साइफ स्पोर्टिङ क्लबले आफ्नो पहिलो खेल १३ नोभेम्बर २०१७ का दिन ढाका आवहानी लिमिटेडको विरुद्धमा नयाँ प्रमुख प्रशिक्षक रायन नर्थमोरको निर्देशनमा खेलेको थियो जहाँ साइफले २-१ अन्तरले जित निकाल्न सफल भएको थियो भने यस क्लबको जितको लागि दुई विदेशी खेलाडी विडसन एन्सेल्मे र चार्ली सिरिङह्याम आफ्नो पर्दापण खेलमा क्लबको लागि एक एक गोल गर्न सफल भएका थिए। २ जनवरी २०२८ का दिन सन् २०१९ एएफसी कपको छनोटका लागि साइफ स्पोर्टिङ क्लब र शेख रसल क्लब बीच खेल भएको थियो जहाँ साइफ क्लबले शेख रसललाई २-१ गोल अन्तरले हराउँदै इतिहास रच्न सफल भएको थियो। एएफसी कपका लागि साइफ स्पोर्टिङ क्लबले उज्वेकिस्तानका मध्यपङ्क्तिका खेलाडी अहरोर उमारजोनाभलाई यस क्लबमा आवद्ध गराएको थियो। २३ जनवरी २०१८ का दिन साइफ स्पोर्टिङ क्लब महादेशीय कपमा पर्दापण गरेको थियो जहाँ यस क्लबको सामना माल्दिभियाली फुटबल क्लब टिसी स्पोर्ट्स क्लबको विरुद्धमा बङ्गलादेशको बङ्गबन्धु राष्ट्रिय रङ्गशालामा भएको थियो। उक्त खेलमा साइफ स्पोर्टिङ क्लब ०-१ गोल अन्तरले पराजित भएको थियो। उक्त प्रतियोगिताको दोस्रो चरणमा यस क्लब १-३ गोलले पराजित हुँदै प्रतिस्पर्धाबाटै बाहिरिएका थिए। सन् २०१७-१९ स्वतन्त्र कपबाट पनि यो क्लब समूह चरणबाटै बाहिरिएको थियो। यस क्लबले सबै प्रतिस्पर्धाहरूमा खराब प्रदर्शन गरेका कारण तात्कालिक मुख्य प्रशिक्षक रायन नर्थमोरलाई टोलीको प्रशिक्षक पदबाट बर्खास्त गरिएको थियो।